|  |
| --- |
|  |
|  |
|  |
| Nr. 662/169/2017/02.12.2019   |  | | --- | |  | |  | |  |  | |  |  | |
|  |

**CAIET DE SARCINI**

privind achiziția prin cumpărare directă a **unui autoturism (Sedan) cu tracțiune față** in cadrul proiectului ***„*Consolidarea și eficientizarea sistemului național de recuperare a creanțelor provenite din infracțiuni”- cod SIPOCA 56”**, finanțat din fonduri nerambursabile de catre Autoritatea de Management pentru Programul Operațional Capacitate Administrativă   
(AM POCA).

**Secțiunea I**

***- Informații generale -***

1. **DATE GENERALE**

* Denumirea produsului: **Autoturism**, caroserie Sedan cu 5 locuri
* Beneficiar: **Agenția Națională de Administrare a Bunurilor Indisponibilizate**
* Adresă beneficiar: **Bdul Regina Elisabeta nr. 3, etj. 3 si 5, sector 3 – București**
* Sursa de finanțare a contractului de furnizare care urmează să fie atribuit: bugetul proiectului „Consolidarea și eficientizarea sistemului național de recuperare a creanțelor provenite din infracțiuni” cod SIPOCA 56

1. **PREAMBUL. OBIECTUL ACHIZIȚIEI**

Obiectul prezentei achiziții îl reprezintă furnizarea unui **autoturism**, caroserie Sedan cu 5 locuri, necesar pentru implementarea proiectului „Consolidarea si eficientizarea sistemului național de recuperare a creanțele provenite din infracțiuni” cod SIPOCA 56 de către **Agenției Naționale de Administrare a Bunurilor Indisponibilizate**, în calitate de Autoritate contractantă, potrivit specificațiilor tehnice definite în prezentul Caiet de sarcini.

Caietul de sarciniconstituie ansamblul cerințelor pe baza cărora se elaborează de către fiecare ofertant *Propunerea tehnică* și *Propunerea financiară*.

Cerințele impuse vor fi considerate ca fiind minimale și obligatorii. În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care *Propunerea tehnică* ofertată presupune asigurarea unui nivel calitativ superior cerințelor minimale impuse în Caietul de sarcini. Oferta care conține caracteristici inferioare celor prevăzute în Caietul de sarcini va fi considerată neconformă și va fi respinsă, atrăgând descalificarea ofertantului.

**Secțiunea II**

**- *Caiet de sarcini -***

*Caietul de sarcini* conține în mod obligatoriu cerințele tehnice impuse și cele de garanție ce vor fi considerate minimale, precum și regulile care trebuie respectate, astfel încât potențialii ofertanți să elaboreze Propunerea tehnică corespunzător cu necesitățile Autorității Contractante.

1. **CONDIȚII MINIMALE ȘI OBLIGATORII**
   1. **Condiții generale și specifice de natură tehnică**

Oferta va cuprinde obligatoriu specificațiile tehnice de la producător care vor atesta caracteristicile minime și obligatorii solicitate. Informațiile prezentate în ofertă vor fi redactate concis, astfel încât să reiasă cu claritate și fără echivoc, dacă sunt îndeplinite sau nu condițiile impuse.

Condițiile generale și specifice de natură tehnică sunt cele menționate în Specificațiile tehnice. Nerespectarea tuturor cerințelor privind specificațiile tehnice determină considerarea ofertei în cauză ca fiind neconformă.

Prin autoturism se înțelege acel autovehicul care are toate dotările prevăzute în specificațiile tehnice.

Autoturismul trebuie să fie nou, nerulat, să nu fi avut alți proprietari și să fie în stare perfectă de funcționare.

* 1. **Condiții de garanție, service și asistență tehnică**

Perioada de garanție a autoturismelor oferită va fi de minimum 3 ani sau în limita a 100.000 kilometri. Se va acorda minimum 6 ani garanție pentru rezistența la coroziune a caroseriei, fără limită de viteză. Se va acorda minimum 3 ani garanție pentru vopsea, fără limită de viteză.

Perioadele de garanție se calculează de la data semnării procesului verbal de recepție a produsului.

În perioada de garanție, orice defecțiune de funcționare a autoturismului care face obiectul garanției, va fi soluționată gratuit de către furnizor în termen de maximum 30 de zile de la data intrării autoturismului în unitatea service. Acest termen se poate prelungi în funcție de complexitatea defecțiunii cu acordul prealabil al Autorității contractante. Garanția autoturismului se va prelungi cu perioada de nefuncționare a acestuia în unitatea service.

În perioada de garanție, mentenanța autoturismelor va fi asigurată contra-cost, conform prevederilor ce se vor stabili prin contractul de achiziție, prin unități specializate din România și U.E., autorizate de producătorul autovehiculului.

La orice reparație executată se vor folosi numai piese noi de origine și materiale tehnice certificate/omologate de Registrul Auto Român și agreate de producătorul autovehiculului, conform Reglementărilor și Normelor Tehnice în Transporturile Rutiere.

* 1. **Termene și condiții de livrare**

Termenul de livrare este de maximum 30 de zile lucrătoare de la data încheierii contractului de achiziție publică.

Documentele valabile atât în Romania, cât și în U.E. care vor însoți în mod obligatoriu autoturismele sunt următoarele:

1. factură fiscală;
2. declarație/certificat de conformitate pentru autovehicul;
3. certificat de garanție pentru autovehicul;
4. carnet service și întreținere (în limba română);
5. carte de identitate a autovehiculului securizată de către Registrul Auto Român cu toate omologările variantei configurate;
6. instrucțiuni/manual de exploatare pentru autovehicul (în limba română);
7. autorizație provizorie de circulație (numere provizorii de înmatriculare);
8. asigurare de răspundere civilă auto (R.C.A.) valabilă pentru perioada de autorizare provizorie de circulație.

Autoturismul va fi livrat în municipiul București, la adresa stabilită de Autoritatea contractantă, costurile ocazionate de expedierea, manipularea și transportul până la locul livrării, precum și alte taxe legale datorate până la momentul livrării se suportă de către ofertant.

* 1. **Recepția cantitativă și calitativă a autoturismului**

Recepția cantitativă și calitativă a autoturismului contractat se va realiza, la data livrării acestuia de către comisia de recepție a Autorității contractante, la locul de livrare, în prezența reprezentantului furnizorului, pe baza documentelor de însoțire și a procesului verbal de recepție, semnat de către ambele părți.

Cu ocazia recepției, furnizorul este obligat să livreze, cu titlu gratuit, prin grija sa, numerele provizorii de înmatriculare şi polița R.C.A. (necesare transportului de la locul recepţiei la sediul autorității contractante) pentru autovehiculul ce urmează a fi recepţionat.

Eventualele neconformități constatate la recepție se vor consemna în cadrul acestui proces verbal.

Dacă autoturismul nu corespunde specificațiilor tehnice solicitate de beneficiar, va fi respins, iar furnizorul are obligația, fără a modifica prețul contractului:

1. de a remedia toate neconformitățile pentru ca autoturismul să corespundă, în final, specificațiilor tehnice din prezentul Caiet de sarcini;
2. de a înlocui autoturismul refuzat cu altul conform, în cazul în care nu există soluție tehnică de remediere. În acest caz, furnizorul va avea obligația de înlocuire a autoturismului și de suportare a tuturor cheltuielilor generate de acest lucru.
   1. **Legislaţie aplicabilă**

1.Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative;

2.Hotărârea Guvernului nr. 358/2016 privind aprobarea Regulamentului de organizare și funcționare, a organigramei, a parcului auto și a modului de utilizare a acestuia, precum și pentru completarea Hotărârii Guvernului nr. 652/2009 privind organizarea și funcționarea Ministerului Justiției;

3. Ordinul ministrului lucrărilor publice, transporturilor şi locuinţei nr. 211 din 2003 - R.N.T.R. 2 cu modificările şi completările ulterioare, pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea;

4. Ordonanţă de urgenţă a Guvernului nr. 40 din 20 aprilie 2011 privind promovarea vehiculelor de transport rutier nepoluante şi eficiente din punct de vedere energetic cu modificările și completările ulterioare;

5. Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare;

6. Directiva 92/23/CEE a Consiliului din 31 martie 1992 privind pneurile autovehiculelor şi ale remorcilor acestora, precum şi montarea lor;

7. Regulamentul (CE) nr. 715/2007 al Parlamentului European şi al Consiliului din 20 iunie 2007 privind omologarea de tip a autovehiculelor în ceea ce priveşte emisiile provenind de la vehiculele uşoare pentru pasageri şi de la vehiculele uşoare comerciale (Euro 5 şi Euro 6) şi privind accesul la informaţiile referitoare la repararea şi întreţinerea vehiculelor, cu modificările şi completările ulterioare;

8. Alte acte normative în vigoare care derivă, completează, modifică ori sunt emise în aplicarea celor mai sus menționate.

1. **SPECIFICAȚIILE TEHNICE**

**Specificațiile tehnice minime și obligatorii pentru autoturisme:**

• Categoria autovehiculului

* **autoturism**
* Tip caroserie **Sedan**

• Caracteristici dimensionale

|  |  |
| --- | --- |
| Lungime totală (mm) | minimum 4100 - maximum 6000 |
| Lățime totală cu oglinzi (mm) | minimum 1700 - maximum 2500 |
| Înălțime fără încărcătură (mm) | minimum 1400 - maximum 1700 |
| Ampatament (mm) | minimum 2400 - maximum 3000 |
| Garda la sol (mm) | minimum 130 - maximum 220 |
| Capacitate rezervor (litri) | minimum 49 litri |
| Număr locuri | 5 |
| Număr de uși | 4 uși |

• Motor, transmisie și performanțe

|  |  |
| --- | --- |
| Norma de poluare | Euro 6 |
| Tip carburant | benzină |
| Emisii CO2 | maximum 149 g/km |
| Cilindree | maximum 1600 cmc |
| Putere | minimum 85 KW |
| Consum carburant mixt | maximum 6,5 litri/100 km |

• Tren de rulare

|  |  |
| --- | --- |
| Tracțiune | Față |
| Cutie de viteze | Automată sau Manuală minimum 5+1 trepte |

• Frâne, suspensie și pneuri

|  |  |
| --- | --- |
| Sistem de frânare față | cu discuri |
| Sistem de frânare spate | cu tamburi sau discuri |
| Repartitor electronic de frânare | da |
| Sistem anti-blocare a roților la frânare (ABS) | da |
| Asistență la frânare de urgență (AFU) | da |
| Pneuri | Echipată cu anvelope de iarnă, suplimentar un set de 4 anvelope de vară |
| Jante | aliaj, minimum 16” |

• Elemente de exterior

* Oglinzi retrovizoare exterioare reglabile și degivrate
* Vopsea culoare: albastru/gri/argintiu/alb/negru
* Bare de protecție față/spate
* Proiectoare ceață
* Faruri de zi/lumini LED de deplasare pe timp de zi
* Faruri reglabile
* Luneta degivrantă
* Scut protecție motor și cutie de viteză
* Roată de rezervă: de dimensiune normală cu cele care echipează autovehiculul de bază.

• Siguranță

* Centuri siguranță față reglabile pe înălțime și cu prindere în 3 puncte
* Tetiere reglabile pentru locurile din față și din spate
* Airbag-uri frontale la șofer și pasager
* Airbag lateral minimum pentru locurile din față
* Regulator/limitator de viteza (Tempomat)/Cruise Control/ pilot automat
* Sistem de monitorizare a presiunii în pneuri
* Sistem electronic de control al stabilității (ESP sau echivalent)
* Servodirecție asistată hidraulic sau electric/variabilă
* Închidere centralizată a ușilor din telecomandă/închidere centralizată cu cheie de acces/demaraj retractabilă

• Dotări interioare

* Aer condiționat minim cu reglaj manual /Sistem de climatizare automată
* Computer de bord
* Scaun șofer reglabil manual pe înălțime/lombar
* Geamuri față și spate cu acționare electrică/cu impuls
* Oglindă retrovizoare interioară cu sistem anti-orbire
* Radio CD cu MP3/USB și Bluetooth
* Volan reglabil pe înălțime și pe adâncime
* Tapițerie scaune în culoarea închisă, rezistentă la utilizare intensivă

• Dotări suplimentare

* Trusă medicală
* Două triunghiuri reflectorizante
* Extinctor omologat
* Vestă reflectorizantă
* Cric auto mecanic sau hidraulic
* Cheie roți
* Covorașe față și spate din cauciuc/velur